Publication: Magyar Közlöny
Issue: MK-1999-123 (Year: 1999, Number: 123)
Era: 1990-2004
Section: tevékenységrõl szóló 1995.évi XCVI. törvényben
Paragraph Index: 1051

f) Határidõs index ügylet: olyan határidõs ügylet, amelyben a felek az ügylet teljesítési összegét vagy összegeit valamilyen index (pl. tõzsdeindex) alakulásának függvényében határozzák meg. II. RÉSZ RÉSZLETES SZABÁLYOK I. fejezet HAVI JELENTÉS I. A és I. B FELÜGYELETI MÉRLEG A jelentés célja Ez a jelentés a Felügyeleti jelentések alapdokumentumát képezi, ezért úgy kell kitölteni, hogy lehetõvé tegye a Felügyelet számára a beszámolás napjára vonatkozólag a hitelintézet mûködésérõl különbözõ mutatók segítségével 1999/123. szám elemzések végzését, a rendszeres adatszolgáltatás során pedig tendenciák vizsgálatát. A jelentés kitöltésének általános elõírásai Az Szkr. 12.§ (2) bekezdésében foglaltak szerint a pénzügyi intézmény minden hónap utolsó napjára vonatkozóan – a Felügyelet, valamint az MNB részére készített évközi jelentések alátámasztása céljából – köteles eszköz– és forrásszámláit, valamint költség– és eredményszámláit lezárni, azok egyenlegét megállapítani, továbbá fõkönyvi kivonatot készíteni. Az egyes – kockázati, cél–, általános, illetve egyéb – tartalékokat a jogszabályban elõírt esedékességkor (negyedév, mérleg fordulónapja stb.), így december 31–én is, meg kell képezni. Ezért az éves mérlegbeszámoló elkészítésekor az egyes adatokban bekövetkezett módosításoknak megfelelõen a már megképzett tartalék összegek is változhatnak. A Felügyeleti jelentésben lévõ Mérleg tartalmának, értékelésének stb. – egyéb elõírások hiányában – meg kell egyezni az Szmt–ben és az Szkr–ben elõírtakkal, tagolását illetõen azonban eltér attól, mivel a TMM–re vonatkozó, illetve a Hpt. elõírások ellenõrzését biztosítani és az egyes eszközcsoportok sorrendjével a likviditás csökkenését is jelezni kell. A Felügyeleti mérlegben jelentett állományoknak meg kell egyezniük a hó végére lezárt fõkönyv állományaival. A fõkönyv zárásának a hónap utolsó napjára vonatkozó helyesbítések elvégzésével kell történnie. A fõkönyv helyesbítése az alábbiakat jelenti: – az állományokból ki kell venni a hónap utolsó napja után esedékes tételeket, és – az állományokba be kell számítani a hó vége utáni ötödik munkanapig ismertté vált, a hó utolsó napjáig még le nem könyvelt, de a tárgyhónapot érintõ, teljesített tételeket. A havi fõkönyv zárásakor a deviza– és valutakészletek, valamint külföldi pénzértékre szóló követelések és kötelezettségek hó végi állományát év közben is a Magyar Nemzeti Bank által közzétett, a hó utolsó napján érvényes hivatalos devizaárfolyamon forintra átszámított értéken kell közölni (a január 1–ei állományokra az elõzõ év utolsó napján érvényes hivatalos MNB devizaárfolyamokat kell alkalmazni). Az Euró–tagdevizákban lévõ állományok forintra számítása az Euró és a forint közötti hivatalos MNB árfolyam, valamint az Euró és az Euró–tagdevizák közötti koefficiens nem kerekített értékeinek felhasználásával történik az alábbi képlet szerint: tagdeviza összege * Euró és Ft közti hivat. MNB árf. a tagdeviza koefficiense A mûvelet közben nincs kerekítés, a végeredmény forintban kapott összege kerekítendõ millió forintra. Az MNB által nem jegyzett külföldi pénznemre szóló követeléseket, kötelezettségeket, deviza- és valutakészleteket a számviteli elõírás alapján országos napilapnak a világ valutáinak árfolyamaira közzétett, a hó utolsó napján érvényes középárfolyamon, ennek hiányában a hitelintézet által a legutolsó hónapban alkalmazott átlagos középárfolyamon kell forintra átszámítani. (Szkr. 9. §. (5) bekezdése) A külföldi alapító által devizában befizetett alaptõke (törzstõke) más belföldi hitelintézetnél elhelyezett összegének értékelése – a szabályok változása következtében – azonos a többi devizatételével. A Felügyeleti mérleg eszköz–, illetve forrásoldalán a Szkr. elõírásai alapján negatív összegként szerepeltetendõ állományokat (eszköz oldali céltartalékok, illetve be nem fizetett részvénytõke) negatív elõjellel kell jelenteni. A Mérleg adatsorainak a szektorális, illetve a szerzõdés szerinti eredeti lejárati bontást, valamint a számviteli szabályok szerinti értéket kell tartalmazni. A Felügyeleti mérleg minden sora forint (a), deviza (b) és összesen (c) oszlopokat tartalmaz. Az egyes sorokban a külföldi pénznemben fennálló (valuta vagy deviza) követelések, illetve kötelezettségek – a mérlegnél elõírt árfolyam/ok/on – forintra átszámított összegét kell a (b) devizaoszlopban szerepeltetni. A konvertibilis és nem konvertibilis forint– követeléseket és kötelezettségeket a forint (a) oszlopban kell kimutatni, hasonlóan a devizával kapcsolatos, de forintban fennálló állományokhoz. Az egyes eszköz– és forráscsoportoknál a tõke és kamatkövetelést, illetve –tartozást – egyéb 1999/123. szám elõírások hiányában – az Szkr. elszámolási elõírásainak megfelelõen kell szerepeltetni. A mérleg eszközadatainak kitöltésénél ügyelni kell arra, hogy kamatokat az Szkr. szerint vagy az aktív idõbeli elhatárolásnál, vagy a 0. nyilvántartási számlák között, mint függõvé tett kamatot, vagy az érintett követelésállománynál mutassák ki, beleértve a követelések utáni – 1996. január 1– jét megelõzõen elszámolt – kamatok meglévõ összegét is . A konzorcium keretében nyújtott hitelek, valamint a lebonyolításra átvett hitelek esetében hitelintézeteknek az általuk nyújtott összegeket a végsõ adóssal szembeni követelésként kell kimutatniuk, a közvetítõ (szervezõ, lebonyolító) hitelintézetnek pedig csak akkora összeget kell a mérlegben a végsõ adóssal szemben szerepeltetnie, amekkora összeget saját részérõl neki nyújtott. A számviteli mérlegben hitelintézetekkel szembeni kötelezettségként kimutatandó, más hitelintézetektõl lebonyolításra átvett és még nem továbbadott hitelek összegét (ideértve a konzorciális hitelnyújtás keretén belül a szervezõ bankhoz a hitelnyújtó hitelintézet által átutalt hiteleket is), illetve a végsõ adós (hitelfelvevõ) által átutalt törlesztõrészletek lebonyolító (szervezõ) bank által még nem továbbutalt összegét nem bankközi tartozásként, hanem hitelintézetekkel szembeni passzív elszámolásként a 1B.654. sorban kell a Felügyeleti mérlegben szerepeltetni. A Felügyeleti mérlegben szereplõ saját vagyontárgyakat – pl. váltót, hiteleket, egyéb követeléseket vagy értékpapírokat (továbbiakban: vagyontárgyak) – az eredeti (szerzõdés szerinti) lejárattal kell szerepeltetni, és nem csökkentve állományukat a valódi penziós ügyletek keretében átadott vagyontárgyak értékével. A rövid lejáratú követelések, illetve kötelezettségek az eredetileg éven belüli és egy éves követeléseket, illetve kötelezettségeket tartalmazzák. A valódi penziós ügylet nem számolható el eszközeladásként, vagyis az eszközt továbbra is az átadó pénzügyi intézmény eszközei között kell szerepeltetni. A vagyontárgyak valódi penziós ügylet keretében történt eladásából keletkezõ pénzbevételt a hitelintézet kötelezettségeként a források között, a vagyontárgyak valódi penziós ügylet keretében történt vásárlásából keletkezett követeléseket az eszközök között a megfelelõ szektoroknál kijelölt sorokban kell hozni. (A vagyontárgyak nem valódi penziós ügylet keretében történõ átadását, illetve átvételét a számviteli elõírásoknak megfelelõen tényleges eladásként vagy vételként kell kezelni a mérlegben is, valamint a Mérlegen kívüli függõ tételek között nyilvántartani.) A valódi penziós ügyletekre vonatkozó soroknak tartalmazniuk kell az egyéb határidõs, swap és opciós ügyletek lezárása elõtti pénzmozgásokból származó, mérlegtételként kimutatandó követeléseket, illetve kötelezettségeket is. (Szkr. 21.§ (3) bekezdés) A megvásárolt követelések és a leszámítolt váltók helyét a Felügyeleti mérlegben az dönti el, hogy a végsõ adós melyik szektorba tartozik. A megvásárolt követelés lejárat szerinti besorolásakor a követelés–megvásárláskor nyújtott hitel eredeti lejáratát (és nem a megvásárolt követelés eredeti lejáratát) kell figyelembe venni. A hitelintézet által külföldön kibocsátott kötvények, illetve külföldön felvett konzorciális hitelek teljes fennálló állományát a külföldiekkel szembeni tartozások között kell kimutatni, akkor is, ha a hitelintézet tudja, hogy eredetileg mekkora összegben vásárolt kötvényt, illetve vett részt a hitelnyújtásban más belföldi hitelintézet. A hitelintézet által belföldön felvett (belföldi szervezésû) konzorciális hiteleket a konzorcium egyes tagjaival szembeni tartozásként kell kimutatni az egyes tagok által nyújtott rész fennálló állományával megegyezõ összegben. Amennyiben az egyes konzorcium–tagok személyében változás történt és a hitelintézetnek errõl nincs tudomása, a bankközi kapcsolatok egyeztetése a (belföldi) konzorcium–szervezõ (fizetõ ügynök) bevonásával történik. A Hpt. 83.§ (4), a 84.§ (3) és a 85.§ (3) bekezdésnek megfelelõ, elkülönítetten nyílván– tartott tételek Mérlegben való szerepeltetését a befektetésekre általánosan érvényes számviteli elõírásoknak megfelelõen kell elvégezni. Ezen tételeket kiemelten csak a részletezõ jelentésekben (a negyedévenként megküldendõ táblákon) kell közölni. I. A ESZKÖZÖK 1999/123. szám Az Eszközök összesen sor megegyezik a Felügyeleti mérleg fõbb eszközcsoportjainak összegével.

Source: https://magyarkozlony.hu/hivatalos-lapok/bbbedd481e9a7567420c85cf56dc0c7b28585975/dokumentumok/3f15a3bd1f4df3f36fa24f3a88a02d5f96171127/letoltes